S-48/2022

Mál þetta, sem var dómtekið 8. september sl., var höfðað með þremur ákærum lögreglustjórans á Norðurlandi eystra, á hendur G-kk-þgf Þ-kk-þgf Ó-kk-þgf, kt. [...], [...], [...].

Fyrsta ákæran er dags. 7. mars 2022 „fyrir brot á lögum um ávana- og fíkniefni, vopnalagabrot og peningaþvætti:

I. Fíkniefnalagabrot.

Gegn G-kk-þgf Þ-kk-þgf, fyrir að hafa miðvikudaginn 3. mars 2021, verið með í söluskyni í vörslum sínum 145,02 grömm af amfetamíni, 2,87 grömm af kókaíni og 10 stykki af MDMA og verið með í vörslum sínum 11 stykki af lyfinu Quetiapin (virkt efni quetiapinum), 6 stykki af lyfinu Sobril (virkt efni oxazepamum) og 5 stykki af lyfinu Tramadol (virkt efni trama dolum), en lögreglan fann efnin og lyfin við leit á heimili meðákærða A að [...] á [...], þar sem ákærði G-kk-nf Þ-kk-nf dvaldi á þessum tíma, en lyfin var hann með í vörslum sínum án þess að geta sýnt fram á að hann væri með þau í læknisfræðilegum tilgangi.

Telst þetta varða við 2. gr. og 3. gr., sbr. 5. gr. og 6. gr. laga um ávana og fíkniefni nr. 65/1974, með síðari breytingum og 2. gr., sbr. 14. gr., reglugerðar um ávana og fíkniefni og önnur eftirlitsskyld efni nr. 233/2001, með síðari breytingum.

II.

[...]

III.

[...]

IV. Peningaþvætti.

Gegn ákærða G-kk-þgf Þ-kk-þgf, fyrir að hafa í um þrjár vikur áður en lögreglan handtók hann og stöðvaði starfsemi hans 3. mars 2021, selt fíkniefni og hagnast af sölunni um fjárhæð sem hann áætlaði 200.000 til 300.000 krónur, en sölustarfsemi þessi fór fram á höfuðborgarsvæðinu.

Telst þetta varða við 1. mgr., sbr. 2. mgr. 264. gr. almennra hegningarlaga nr. 19/1940, með síðari breytingum.

Þess er krafist að ákærðu verði dæmdir til refsingar, til greiðslu alls sakarkostnaðar og jafnframt til að sæta upptöku á efnum og lyfjum, sem lögreglan lagði hald á og tilgreind eru í efnaskrám nr. 45.554, 45.556, 45.598, 45.964, 46.417 og haldlagðri kvörn, samkvæmt 6. mgr. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Jafnframt er gerð krafa um að ákærði G-kk-nf Þ-kk-nf sæti upptöku til ríkissjóðs á ávinningi af framangreindri brotastarfsemi sinni sem er áætluð að fjárhæð kr. 200.000, en þar af lagði lögreglan hald á 45.000 krónur í peningum hjá ákærða við rannsókn málsins, samkvæmt 1. mgr., sbr. 2. mgr. 69. gr. almennra hegningarlaga nr. 19/1940, með síðari breytingum og 7. mgr. 5. gr. laga nr. 65/1974. [...]“

Önnur ákæran er einnig dagsett 7. mars 2022 „fyrir umferðarlagabrot og vopnalagabrot:

I.

Með því að hafa föstudagskvöldið 25. júní 2021, ekið bifreiðinni [...], undir áhrifum ávana- og fíkniefna (í blóðsýni sem tekið var úr ákærða vegna rannsóknar þessa máls mældist amfetamín 63 ng/ml. og tetrahýdrókannabínól 1,7 ng/ml.) austur Héðinsfjarðargöng, þar sem lögreglan stöðvaði akstur hans.

Telst þetta varða við 1. mgr., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

II.

Með því að hafa, laugardaginn 13. mars 2021, ekið bifreiðinni [...], suður Vesturlandsveg í Hvalfjarðargöngum með allt að 83 kílómetra hraða miðað við klukkustund, en þar er leyfilegur hámarkshraði 70 kílómetrar.

Telst þetta varða við 1. mgr., sbr. 5. mgr. 37. gr., sbr. 1. mgr. 95. gr. umferðarlaga nr. 77/2019.

III.

Með því að hafa fimmtudagskvöldið 26. ágúst 2021, ekið bifreiðinni [...], um Sóleyjargötu í Reykjavík, án ökuréttar, en ökuskírteini ákærða var útrunnið.

Telst þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

IV.

Að hafa verið með í vörslum sínum þegar afskipti voru höfð af honum við akstur skv. ákærulið III., stunguvopn sem hafði verið útbúið með að því að festa saman hníf, neyðarblys og snjósköfu.

Telst þetta varða við b lið 2. mgr., sbr. 30. gr., 1. mgr. 36. gr. vopnalaga nr. 16/1998, með síðari breytingum.

V.

Að hafa 6. febrúar 2022, ekið bifreiðinni [...], án ökuréttar norður Ólafsfjarðarveg uns hann lenti í umferðarslysi við Sauðanes.

Telst þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar, samkvæmt 99. gr. og 101. gr. nefndra umferðarlaga. Að auki er gerð krafa um að ákærði sæti upptöku á haldlögðu vopni samkvæmt 1. mgr. 37. gr. vopnalaga.“

Þriðja ákæran er dagsett 10. júní 2022 „fyrir umferðarlagabrot, með því að hafa miðvikudaginn 17. mars 2021, ekið bifreiðinni [...], undir áhrifum ávana- og fíkniefna (í blóðsýni sem tekið var úr ákærða vegna rannsóknar þessa máls mældist amfetamín 1.300 ng/ml. og MDMA 35 ng/ml.) um Skeifuna í Reykjavík, uns lögreglan stöðvaði akstur hans við Vínbúð sem þar er.

Telst þetta varða við 1. mgr., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar, samkvæmt 99. gr. og 101. gr. nefndra umferðarlaga.“

Af hálfu ákærða er krafist vægustu refsingar sem lög leyfa. Þá er krafist hæfilegrar þóknunar til handa skipuðum verjanda.

Mál þetta var einnig höfðað gegn A fyrir að hafa verið með í vörslum sínum 5,13 grömm af marijúana og tvo butterfly hnífa, en hans þætti var lokið með viðurlagaákvörðun 1. júní sl.

Við fyrirtöku málsins þann 8. september sl. féll ákæruvaldið frá upptökukröfu að fjárhæð 200.000 kr. ífyrstu ákærunni dags. 7. mars 2022, en sú fjárhæð var áætluð. Eftir stendur upptökukrafa vegna 45.000 kr. sem lögreglan lagði hald á. Ákærði G-kk-nf Þ-kk-nf hefur komið fyrir dóm og játað sök samkvæmt ákærum með fyrrgreindum breytingum. Með játningu hans, sem ekki er ástæða til að efa að sé sannleikanum samkvæm, og gögnum málsins, er nægilega sannað að hann hafi gerst sekur um þá háttsemi sem í ákærum er lýst og þar er réttilega heimfærð til refsiákvæða. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

Sakaferill ákærða G-kk-ef Þ-kk-ef, að því er hér skiptir máli, er sá að hinn 16. febrúar 2022 hlaut ákærði dóm m. a. fyrir að aka undir áhrifum fíkniefna, án þess að hafa endurnýjað ökuskírteinið sitt og vörslur fíkniefna. Refsing hans var ákveðin sekt að fjárhæð 1.070.000 krónur og ákærði sviptur ökurétti í 2 ár og 6 mánuði frá 8. september 2022.

Brot þau sem ákærði hefur nú verið sakfelldur fyrir voru framin fyrir uppkvaðningu dóms þessa, verður honum því ákveðinn hegningarauki er samsvari þeirri þyngingu refsingarinnar sem kynni að hafa orðið ef dæmt hefði verið um öll brotin í fyrra málinu, sbr. 78. gr. almennra hegningarlaga nr. 19/1940.

Ákærði er nú sakfelldur fyrir vörslur fíkniefna í söluskyni, vörslur lyfja og peningaþvætti. Refsing ákærða er nú ákveðin fangelsi í fimm mánuði en fresta skal fullnustu refsingarinnar skilorðsbundið, eins og nánar greinir í dómsorði.

Ákærði er jafnframt sakfelldur fyrirað aka undir áhrifum fíkniefna, aka án ökuréttar, hraðakstur og vopnalagabrot. Með heimild í 4. mgr. 77. gr. almennra hegningarlaga nr. 19/1940 verður ákærði einnig dæmdur til að greiða 410.000 krónur í sekt til ríkissjóðs innan fjögurra vikna frá uppsögu dóms þessa en sæti ella fangelsi í 24 daga Með vísan til 99. gr. og 101. gr. umferðarlaga nr. 77/2019 ber að svipta ákærða ökurétti í 1 2 mánuði frá 8. mars 2025 að telja.

Að kröfu ákæruvalds, og með vísan til 5. gr. og 6. gr. laga um ávana- og fíkniefni nr. 65/1974 skal ákærði sæta upptöku á þeim efnum og kvörn er í dómsorði greinir. Þá skal ákærði einnig sæta upptöku á stunguvopni, sbr. 1. mgr. 37. gr. vopnalaga nr. 16/1998 og 45.000 krónum í peningum, með vísan til 1. mgr., sbr. 2. mgr. 69. gr. almennra hegningarlaga nr. 19/1940.

Að kröfu ákæruvalds og með vísan til dómsniðurstöðu verður ákærði dæmdur til greiðslu sakarkostnaðar, þ. m. t. þóknun skipaðs verjanda síns, eins og hún ákveðst í dómsorði að virðisaukaskatti meðtöldum.

B-kvk-nf H-kvk-nf aðstoðarmaður dómara kveður upp dóminn.

Dómsorð:

Ákærði, G-kk-nf Þ-kk-nf Ó-kk-nf, sæti fangelsi í fimm mánuði. Fresta ber fullnustu refsingarinnar og skal hún falla niður að liðnum tveimur árum frá uppsögu þessa dóms að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði 410.000 krónur í sekt til ríkissjóðs innan fjögurra vikna frá uppsögu dóms þessa en sæti ella fangelsií 24 daga.

Ákærði er sviptur ökurétti í 1 2 mánuði frá 8. mars 2025 að telja.

Gerð eru upptæk 145,02 grömm af amfetamíni, 2,87 grömm af kókaíni, 10 stykki af MDMA,11 stykki af Quetiapin, 6 stykki af Sobril, 5 stykki af Tramadol, kvörn, 45.000 krónurog stunguvopn.

Ákærði greiði 365.966 krónur í sakarkostnað, þ. m. t. þóknun skipaðs verjanda síns, S-kvk-ef A-kvk-ef lögmanns, 111.600 krónur.